QORTI TAL-APPELL KRIMINALI Illum, 16 ta' Dicembru 2016 (Spettur Bernard Charles Batakis) Rat l-akkużi dedotti kontra l-appellant Walid Salah Abdel Bonnici Mc Intyre Celik, detentur tal-karta tal-identitá Maltija bin-numru 06795A akkużat quddiem il-Qorti tal-Maġistrati (Għawdex) bħala Qorti ta' Ġudikatura Kriminali talli: Fis-6 ta' Diċembru 2015 għall-ħabta ta' 3:30a.m. waqt li kien ġewwa l- West End Bar li jinsab ġewwa Triq l-Imġarr, Ix-Xewkija, Għawdex: 1. Volontarjament ikkaġuna ħsara fuq nuċċali tal-vista liema ħsara tammonta għal mhux aktar minn 250 ewro għad-dannu ta' Christiana Suban; F'lok pubbliku jew f'post miftuħ għall-pubbliku kien fis-sakra b'mod li ma kienx jista' jieħu ħsieb tiegħu nnifsu; 3. Ħebb għal Christiana Suban u kkaġunalha offiża ta' natura ħafifa skont kif iċċertifikat minn Dr. Xuereb Camilleri Cumbo; 4. Bl-imġieba tiegħu, ikkaġuna lil Christiana Suban biża li ser tintuża vjolenza kontra tagħha jew kontra l-proprjetá tagħha jew kontra l- persuna jew il-proprjetá ta' xi ħadd mill-axxendenti, dixxendenti, aħwa jew familjari oħra tagħha; 5. Naqas li josserva jew kiser xi waħda jew aktar mill-kundizzjonijiet imposti fuqu minn Ordni ta' Protezzjoni liema ordni nħarget b'sentenza definittiva datata 21/08/2015 mill-Maġistrat Dr. Paul Busuttil Stevens LL.D. fejn il- Qorti kienet ipprovdiet għas-sigurtá ta' Christiana Suban għall-perijodu ta' sena u dan bi ksur tal-Artikolu 412C tal-Kapitolu 9 tal-Liġijiet ta' Malta; Rat is-sentenza tal-Qorti tal-Magistrati (Għawdex) bhala Qorti ta' Ġudikatura Kriminali, tal-1 ta' Marzu, 2016, fejn il-Qorti, filwaqt li sabet lil Walid Salah Abdel Bonnici Mc Intyre Celik mhux ħati tal-ewwel (1) u t-tieni (2) imputazzjonijiet, sabitu ħati tal-imputazzjonijiet tlieta (3) u erbgħa (4) miġjuba kontra tiegħu u dak imniżżel fil-ħames (5) imputazzjoni li kiser Ordni ta' Protezzjoni, liema ordni nħarġet b'sentenza definittiva datata 21/08/2015 mill-Maġistrat Dr. Paul Busuttil Stevens LL.D. fejn il-Qorti kienet ipprovdiet għas-sigurtá ta' Christiana Suban għall-perijodu ta' sena u wara li rat l-Artikoli 17B, 221, 251B(1)(2) 251C u 412(7) tal-Kodiċi Kriminali ikkundannatu għall-perjodu ta' tnax (12)-il xahar priġunerija u multa ta' elfejn u tliet mija u disgħa u għoxrin ewro u sebgħa u tletin ċenteżmu (2,329.37). Finalment, bis-sahha u ai termini tal-Artikoli 412C u 382A tal-Kapitolu 9 tal-Liġijiet ta` Malta, u fid-dawl tal-atteġġjament tiegħu, kif riżultanti mill- atti, fil-konfront ta` Christina Suban u bl-iskop li tipprovdi għas-sigurtá u għall-protezzjoni tal-persuna msemmija, u għaż-żamma pubbliku, l-Qorti għamlet Ordni ta` Trażżin fil-konfront tal-ħati Walid Salah Abdel Bonnici Mc Intyre Celik billi pprojbiet u rrestrinġiet lill-istess Walid Salah Abdel Bonnici Mc Intyre Celik milli javviċina jew b'xi mod isegwi l-movimenti tal-persuna msemmija, u billi pprojbiet lil Walid Salah Abdel Bonnici Mc Intyre Celik milli jimmolesta lill-persuna msemmija, u dana l- Ordni għandu jibqa' fis-seħħ għall-perjodu ta` tliet (3) snin li jibdew jiddekorru mill-mument li din il-kawża tgħaddi in ġudikata. Rat ir-rikors tal-appell ta' Walid Salah Abdel Bonnici Mc Intyre Celik ppreżentat fir-reġistru ta' din il-Qorti fis-16 ta' Marzu, 2016, fejn talab lil din il-Qorti tirriforma s-sentenza appellata u dan billi tikkonfermaha in kwantu ma sabitx lill-appellant ħati tal-ewwel u t-tieni imputazzjoni dedotti fil-konfront tiegħu u tvarjha billi tħassar u tirrevoka s-sejbien ta' ħtija għar-rigward it-tielet, ir-raba' u l-ħames imputazzjonijiet u minflok tilliberah minn kull imputazzjoni u ħtija. In linea sussidjarja u f'każ li din il-Qorti jidhrilha li xorta għandha tikkonferma s-sejbien ta' ħtija fl-imputat għar-rigward it-tielet, ir-raba' u l- ħames imputazzjonijiet, l-appellant jitlob lil din il-Qorti sabiex jogħġobha tvarja l-piena inflitta billi tirriduċiha, inkluż ukoll billi l-piena karċerarja effettiva, il-multa u l-ordni tat-trazzin jitneħħew kompletament u jiġu mibdula f'ordni jew ordnijiet fit-terminu tal-artikolu 7, 11 jew 22 tal-Kap. Rat l-atti u d-dokumenti kollha, semgħet it-trattazzjoni tal-partijiet. Il-fatti allegati jistgħu jiġu riassunti kif ġej: Fis-6 ta' Diċembru 2015 għall-ħabta tat-3.30 am Christiana Suban rrapurtat l-għassa tal-pulizija tar-Rabat Għawdex li waqt li kienet fil-West End Bar Xewkija f'Imġarr Road kien hemm l-imputat appellant, missier it-tfal tagħha, li beda jsawwatha u jiġbidha u waqt dan l-għemil tiegħu huwa kissrilha n-nuċċali u kkaġunalha offiżi ta' natura ħafifa. Meta ġie mitkellem mill-pulizija l-imputat stqarr li kien fis-sakra u li kien għalhekk li għamel dak li għamel. L-aggravji jikkonsistu sostanzjalment fis-segwenti: il-Prosekuzzjoni u laħqux il-livell ta' prova neċessarju rikjest mil-liġi kriminaii għal sejbien ta' ħtija u dan għar- rigward it-tielet, ir-raba' u l-ħames imputazzjoni li tagħhom l-appellant instab ħati; (b) il-ħin li fih seħħ l-allegat każ ma ġiex indikat korrettament fil- (c) Il-Qorti serrħet id-deċiżjoni tagħha fuq punti li ma rriżultawx mill-atti; (d) Il-course of conduct kontemplat fI-artikolu 251B ma irriżultax mill- (e) Mingħajr preġudizzju għall-premess, il-piena inflitta kienet waħda eċċessiva u fiċ-ċirkostanzi partikolari ta' dan il-każ kien hemm lok li jiġu applikati d-dispożizzjonijiet tal-Kap 446 u cioe tal-Att dwar il-Probation; L-appellant qiegħed jappella mis-sejbien ta' ħtija tat-tielet u tar-raba' u tal-ħames imputazzjoni u cioè (a) ta' ħebb u offiża ħafifa fuq Christina Suban u (b) ta' mġieba li kkaġunalha tibża li ser tintuża vjolenza kontra tagħha jew kontra l-proprjetà jew kontra l-persuna jew il-proprjetà ta' familjari tagħha (c) kiser Ordni ta' Protezzjoni. Ikkunsidrat: Huwa opportun li jiġi indirizzat fl-ewwel lok l-aggravju (b) imsemmi fil-paragrafu 8 ta' din is-sentenza u ċioe dwar l-allegat żball fil- komparixxi dwar il-ħin li fih seħħ l-allegat każ. F'dan ir-rigward għandu jingħad li anqas in kwantu għall- espożizzjoni taċ-ċirkostanzi tal-fatt inkriminat fl-att ta' akkuża - att ferm aktar formali u solenni minn dak ta' komparixxi - ma hi meħtieġa dik il- preċiżjoni assoluta li donnu jippretendi li għandu jkun hemm l-appellant fl-att tal-komparixxi li dejjem ġie desritt fil-ġurisprudenza bħala semplici Sakemm il-fatti li jirriżultaw ma jkunux tant diverġenti miċ-ċirkostanzi kif deskritti fit-taħrika li jibdel fis-sustanza l-fatt inkriminat b'mod li l-imputat ma jkunx jista' jifhem għal-liema għemil tkun tirreferi l-imputazzjoni u konsengwenzjalment ma jitqiegħedx f'qagħda li jkun jista' jiddefendi ruħu adegwatament l-impreċżizjoni fid-deskrizzjoni tal-fatti li fuqhom tkun tistriħ l-inkriminazzjoni ma twassalx għan-nullità taċ-ċitazzjoni. Dan hu hekk aktar u aktar f'dan il-każ fejn fiċ-ċitazzjoni jingħad li l-ħin kien "għal ħabta tat-3.30 am" (sottolinear tal-Qorti) u Inoltre, fil-kontroeżami Christiana Vella xehdet li l- ħin kien "ftit qabel" it-3.30 am, "Forsi tlett kwarti qabel" u imbgħad kompliet tgħid "Bejn is-siegħa u nofs u – ma nafx eżatt x'ħin kien". Qorti, għalhekk, hi sodisfatta li l-ħin tal-inċident kien jaqa' komodament fil-parametri ta' dak deskritt fiċ-ċitazzjoni u ċioè "għal ħabta tat-3.30 Dan l-aggravju qiegħed għalhekk jiġi miċħud. Issa jmiss li jiġi indirizzat l-aggravju (d) indikat fil-paragrafu 8 ta' din is-sentenza peress li dan huwa essenzjalment ta' natura legali għalkemm l-eżitu dwaru jiddependi eventwalment fuq l-apprezzament tal-provi prodotti. Dan l-aggravju jirrigwarda ir-raba' imputazzjoni (u mhux taħt it-tielet imputazzjoni, kif erronjament qalet l-ewwel Qorti1) ta' fastidju li tagħha l-appellant instab ħati. 1 Paġna 7 tas-sentenza appellata Dwar dan l-aggravju din il-Qorti ilha sa mill-ewwel sentenzi tagħha2 dwar ir-reat ta' fastidju taħt l-artikolu 251B(1) tal-Kodiċi Kriminali li stabbiliet inekwivokabilment li inċident wieħed ma jammontax għal Inoltre, minkejja dak li ingħad minn din il-Qorti fis-sentenza tagħha P v Brian Muliett, il-leġislatur anki sa llum baqa' passiv u ma interveniex u għalhekk, għar-raġunijiet mogħtija f'dik is-sentenza, din il-Qorti tirriafferma dak konsistentement ritenut minn din il-Qorti dwar ir-reat imsemmi ta' fastidju li l-imġieba li għaliha jagħmel riferenza l-artikolu 251B(1) tal-Kodiċi Kriminali għandha tikkonsisti f'mhux inqas minn żewġ okkażżjonijiet. Kif sewwa jirrileva l-apellant fl-appell tiegħu, iċ-ċirkostanzi kif deskritti fl-imputazzjonijiet jillimitaw l-imġieba relevanti għal okkażżjoni unika fis-6 ta' Diċembru 2015 għal ħabta tat-3.30 am f'West End Bar fi Triq Imġarr, Ix-Xewkija, Għawdex. Iċ-ċertifikat mediku esibit minn Dr. John Bejaoui Huizer huwa wkoll limitat għall-ġrieħi mġarrba minn Christiana Suban fis-6 ta' Diċembru 2015. L-affidavit ta' PS 0389 J. Zammit5 jirrigwara r-rapport li sar mill-istess Christiana Suban li wkoll isemmi biss l-inċident li seħħ f'West End Bar fis-6 ta' Diċembru 2015. Ix-xiehda stess ta' Christiana Suban tirrakonta dwar inċident wieħed, u ċioè dak tas-6 ta' Diċembru msemmi. Jidher li f'xi ħin ix-xhud kienet ser iżżid xi ħaġa dwar li "Dak hekk, kull darba li noħroġ u jarani jiġi –" iżda hawn ġiet interrotta mill-ewwel Qorti u għalhekk xejn ma jista' jiġi inferit minn dak li laħqet qalet ix-xhud. Anqas tista' tinġibed xi inferenza dwar xi okkażjoni jew okkażjonijiet preċedenti mill-Ordni ta' Protezzjoni tal-21 ta' Awwissu 2015 peress li mill-istess ordni ma jirrżultax in-natura tal- 2 Ara per eżempju App Il-Pulizija v Raymond Bruno Olivier, 24/4/2009 3 App Il-Pulizija v Brian Trapani Maggi 14/10/2011, #17 4 Fol 3A-3B 5 Fol 5 inċident li minħabba fih inħareġ dak l-ordni li, għat-tenur tal-artikolu 412Ċ tal-Kodiċi Kriminali, jista' jinħareġ għal skopijiet diversi. Huwa minnu li fis-sentenzi ta' din il-Qorti fl-ismijiet P v Mirko jingħad ta' neċessarjament jitqies fl-isfond tar-retroxena u tal-aġir preċedenti tal- ġudikabbli" iżda tenut kont li ir-rekwiżit ta' tal-anqas żewġ okkażżjonijiet ta' aġir li jikkaġuna lis-suġġett passiv tar-reat "jibża' li se tintuża vjolenza kontrih jew kontra l-proprjeta' tiegħu jew kontra l-persuna jew il- proprjeta' ta' xi ħadd ..." huwa parti integrali mill-element materjali tar- reat in kwistjoni dawn l-okkażjonijiet iridu jirriżultaw fil-grad li trid il-liġi ta' mingħajr dubbju dettat mir-raġuni u mhux suffiċjenti li jkun hemm biss indikazzjoni vaga jew nebuluża tagħhom. Mill-provi prodotti dan il- minimu ta' żewġ okkażjonijiet ma rriżultawx provati skont il-liġi u għalhekk dan l-aggravju jirriżulta fondat kif ukoll jirriżultaw fondati l- aggravji (a) u (c) msemmija fil-paragrafu 8 ta' din is-sentenza in kwantu jirrigwardaw dan ir-reat. Jibqa' li jiġu konsidrati l-aggravji (a) u (ċ) msemmija fil-paragrafu 8 ta' din is-sentenza in kwantu jikkonċernaw it-tielet imputazzjoni ta' ħebb u offiża ħafifa fuq Christiana Suban u l-ħames imputazzjoni ta' nuqqas ta' osservanza tal-Ordni ta' Protezzjoni; wara jiġi kunsidrat l-aggravju (e) dwar il-piena. L-aggravji (a) u (ċ) essenzjalment jilmentaw mill-apprezzament tal-provi li għamlet l-ewwel Qorti u l-ġurisprudenza dwar dan ix-xorta ta' aggravju hija waħda ormaj ben stabbilita fis-sens li din il-Qorti ma tiddisturbax l-apprezzament tal-provi li tkun għamlet l-ewwel Qorti jekk mhux għal raġunijiet serji b'mod li din il-Qorti tirrevedi l-apprezzament ta' dik il-Qorti fl-eventwalità biss l-ewwel Qorti ma setgħetx raġionevolment tasal għall-konklużjonijiet li waslet għalihom fuq l-iskorta F'dan il-każ l-unika prova diretta prodotta tal-fatti sottostanti t- tielet imputazzjoni ta' ħebb offiża ħafifa fuq Christiana Suban kienet l- L-imputat għażel li ma jixhidx. Mid-depożizzjoni tal-imsemmija Christiana Suban jirriżulta li fis-6 ta' Diċembru 2015 l- imputat aggrediha waqt li din kienet fil-West End Bar billi qaqbadha mill-blazer, ħariġha barra, ħadilha n-nuċċali u kissirulha, u beda jagħtiha ġo wiċċha. Wara dan l-inċident Vella marret fl-istess data l-isptar fejn raha t-tabib Dr. John Bejaoui Camilleri Cumbo li rrillaxxa ċertifikat mediku li ġie esibit u konfermat minnu permezz ta' affidavit tiegħu. Minn dan iċ- ċertifika jirriżulta li Vella sofriet ematoma superfiċjali fuq bin-naħa tax- xellug ta' wiċċha kif ukoll abrażjoni f'għonqha wkoll fuq in-naħa tax- It-tabib iddeskriva l-ġrieħi bħala ta' natura ħafifa. Din id- depożizzjoni ma tħalli ebda dubju dwar il-ħtija tal-imputat tat-tielet imputazzjoni u din il-Qorti ma ssib ebda raġuni biex tiddipartixxi mill- apprezzament tal-provi li għamlet l-ewwel Qorti. In kwantu għall-ħames imputazzjoni fl-atti ġiet esibita l-ordni tal- Qorti tal-Maġistrati (Għawdex) bħala Qorti ta' Ġudikatura Kriminali tal-21 ta' Awwissu 2015 li permezz tiegħu l-imputat appellant ġie pprojbit milli javviċina lil Christiana Suban jew milli b'xi mod isegwi l-moviment tagħha u milli jikkuntattja jew jimmolesta lill-istess Vella u dan għal perjodu ta' Bil-fatt li l-imputat qiegħed jinstab ħati tat-tielet imputazzjoni jirriżulta li huwa kiser l-ordni msemmi u b'hekk huwa wkoll ħati tal- ħames imputazzjoni. Niġu għall-aħħar aggravju tal-appellant li bih isostni li l-piena imposta mill-ewwel qorti hija waħda eċċessiva. Apparti l-fatt li issa din il- Qorti trid tikkalibra l-piena fid-dawl ta' dak li rriżultalha f'dan l-istadju fejn ma hix issib ħtija tal-appellant tar-raba' imputazzjoni, huwa minnu li l- piena imposta mill-ewwel Qorti tirriżulta eċċessiva fis-sens li teċċedi l- massimu tal-piena prevista għall-ħtija li sabet l-ewwel Qorti applikat l- artikolu 17(b) (u mhux 17B, kif jingħad fis-sentenza appellata). Inoltre, din il-Qorti f'dan l-istadju, għall-finijiet ta' piena, trid tieħu konjizzjoni tal-fatt li l-appellant ser jiġi liberat minn wieħed mir-reati li l- ewwel qorti sabitu ħati tiegħu u għalhekk temperament tal-piena skont il-parametri li issa huma applikabbli, fiċ-ċirkostazi, hi indikata. Dwar il-piena l-Qorti tikkunsidra li l-vjolenza ma tista' qatt tkun tollerabbli f'soċjetà ċivilizzata u jeħtieġ li tiġi mrażżna b'fermezza mill- Qrati speċjalment meta jirriżulta, bħal f'dan il-każ, li dik il-vjolenza tkun waħda għal kollox gratuwita u mhux provokata. Barra minn hekk il- vjolenza fuq in-nisa qiegħdha dejjem tiżdied u għalhekk ukoll jeħtieġ li l- Qrati jibgħatu messaġġ ċar li dan il-komportament huwa wieħed repunjanti u jattira l-kundanna robusta tal-Qrati, dejjem, iżda, fil- parametri previsti mil-liġi. Fiċ-ċirkostanzi ta' dan il-każ din il-Qorti hi tal-fehma li miżuri ta' sanzjoni alternativi għal piena ta' privazzjoni tal-libertá ma jkunux suffiċjenti u ma jottjenux ir-riżultat desiderat sabiex l-imputat irażżan it- tendenzi aggressivi tiegħu u jagħraf jikkontrolla l-impulsi vjolenti tiegħu u għalhekk din il-qorti sejra, bħall-ewwel qorti, timponi piena ta' priġunerija effettiva. Għaldaqstant il-Qorti tilqa' in parte l-appell tal-imputat appellant u tirriforma s-sentenza appellata billi tħassarha f'dik il-parti fejn sabet lill- istess imputat ħati tar-raba' imputazzjoni u minnha tilliberah u fejn ikkundannatu għall-piena ta' tnax-il xahar priġunerija u minflok tikkundannah għall-piena ta' ħames xhur priġunerija u tikkonfermha fil- bqija inkluża l-multa ta' elfejn u tliet mija u disgħa u għoxrin euro u sebgħa u tletin ċenteżmu (2,329.37). Il-perjodu ta' tliet snin li għalih għandu jibqa' fis-seħħ l-Ordni ta' Trażżin magħmul mill-ewwel qorti għandu jibda jiddekorri mid-data ta' din is- Vera kopja Ghar-Registratur